शिक्षक – तुम सही कह रहे हो अरविंद, परंतु अध्यात्मिकता और साहित्य सुधार लाने में उतने समर्थ साबित नहीं होंगे। हमारा देश हमेशा से अध्यात्मिकता और साहित्य के क्षेत्र में विश्वश्रेष्ठ रहा है। इस पावन भूमि पर गौतम बुद्ध और स्वामी विवेकानंद जैसे महान पुरुषों ने अध्यात्मिकता, एकता, भाईचारा का पाठ पढ़ाने में कोई कसर न छोड़ी परंतु आज के समाज में उनके द्वारा पढ़ाए गए अध्यात्मिकता, एकता, भाईचारे का पाठ केवल किताबों तक ही सीमित रह गया है जिसे कोई खरीदता नहीं अगर किसी ने खरीद लिया तो पढ़ता नहीं अगर पढ़ लिया तो उसे अपने जीवन में उतारता नहीं।